cyanic-selkie/wikianc huggingface dataset:
ฮิโรกิ อาเบะ
ฮิโรกิ อาเบะ (安部 裕葵; เกิด 28 มกราคม ค.ศ. 1999) เป็นนักฟุตบอลชาวญี่ปุ่น ปัจจุบันเล่นให้กับอูราวะ เรดไดมอนส์ โดยเล่นได้ทั้งในตำแหน่งกองหน้าและกองกลาง
อินเทอร์เน็ตในประเทศไทย
แกนหลักของอินเทอร์เน็ต
=== ปริมาณการรับส่งข้อมูลระหว่างประเทศและในประเทศ ===
เดือนเมษายน 2563 ประเทศไทยมีปริมาณการรับส่งข้อมูลระหว่างประเทศที่ 12,317,648 เมกะบิตต่อวินาที และภายในประเทศที่ 8,666,005 เมกะบิตต่อวินาที
ความต้องการในการรับส่งข้อมูลระหว่างประเทศเพิ่มขึ้นอย่างมาก เนื่องจากความนิยมของบริการเครือข่ายสังคม เช่น ยูทูบ, อินสตาแกรม, เฟซบุ๊ก, ทวิตเตอร์ หรือ ไลน์ ซึ่งเป็นผลพวงจากจำนวนผู้ใช้อินเทอร์เน็ตแบบประจำที่ ที่เพิ่มขึ้น
อินเทอร์เน็ตเกตเวย์ระหว่างประเทศ
ปัจจุบันประเทศไทยมีผู้ให้บริการอินเทอร์เน็ตเกตเวย์ระหว่างประเทศทั้งหมด 11 รายประกอบด้วย
ทรู คอร์ปอเรชั่น จำกัด และ ชิน คอร์ปอเรชั่น (ปัจจุบันคืออินทัช โฮลดิ้งส์) ได้รับใบอนุญาตผู้ให้บริการอินเทอร์เน็ตเกตเวย์ระหว่างประเทศประเภทที่ 2 และใบอนุญาตบริการแลกเปลี่ยนอินเทอร์เน็ตจาก คณะกรรมการกิจการโทรคมนาคมแห่งชาติ หรือ กทช. (ปัจจุบันคือคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)) ในปี 2548 ซึ่ง กสท โทรคมนาคม (ปัจจุบันคือโทรคมนาคมแห่งชาติ) ครองส่วนแบ่งตลาดมากที่สุด
ชุมสายอินเทอร์เน็ตภายในประเทศ
ปัจจุบันประเทศไทยมีผู้ให้บริการชุมสายอินเทอร์เน็ตภายในประเทศทั้งหมด 14 รายประกอบด้วย หมายเหตุ : AS7596 - IIR (NECTEC) เป็นชุมสายอินเทอร์เน็ตภายในประเทศเพื่อวัตถุประสงค์ทางวิชาการและการวิจัยเท่านั้น มีผู้ให้บริการอินเทอร์เน็ตเชิงพาณิชย์เพียงรายเดียวที่เชื่อมต่อด้วยคือ ไอเน็ต (INET) โดยบริษัท อินเทอร์เน็ตประเทศไทย จำกัด (มหาชน)
ก่อนปีพ.ศ. 2546 IIR (NECTEC) เป็นชุมสายอินเทอร์เน็ตที่ใหญ่ที่สุดในประเทศไทย แต่ตั้งแต่เดือนสิงหาคม 2546 เป็นต้นมา ผู้ให้บริการอินเทอร์เน็ตทุกรายจะต้องมีสถานะใน CAT-NIX (TH-IX ปัจจุบัน) ที่ดำเนินการโดย กสท โทรคมนาคม ต่อมา CAT-NIX ได้รีแบรนด์ตัวเองเป็น Thailand IX (TH-IX) และเชิญชวนให้ผู้ใช้อินเทอร์เน็ตจากต่างประเทศเข้าร่วมเกตเวย์
ปัจจุบัน Thailand IX เป็นชุมสายอินเทอร์เน็ตที่ใหญ่ที่สุดในประเทศไทยด้วยปริมาณการรับส่งข้อมูลมากกว่า 250 จิกะบิตต่อวินาที โดยขณะนี้มีการตั้งค่าการเชื่อมโยงการแลกเปลี่ยระหว่างชุมสายต่างๆ ซึ่งช่วยลดต้นทุนแบนด์วิธในประเทศ
ผู้ให้บริการอินเทอร์เน็ต
ปัจจุบันสิทธิในการดำเนินการในฐานะผู้ให้บริการอินเทอร์เน็ตในประเทศไทยจะได้รับจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช.
ในอดีตการเข้าถึงอินเทอร์เน็ตแบบประจำที่ส่วนใหญ่ให้บริการผ่านเทคโนโลยี ADSL ซึ่งมีค่าบริการสูงถึง 25,000 บาทต่อเดือนสำหรับความเร็วปกติ 256 กิโลบิตต่อวินาที ต่อมาในปี 2545 ทีโอที (ปัจจุบันคือโทรคมนาคมแห่งชาติ) ได้ริเริ่มอินเทอร์เน็ตแบบประจำที่ราคาประหยัด ซึ่งทำให้ความต้องการอินเทอร์เน็ตแบบประจำที่เติบโตอย่างรวดเร็ว และได้เปลี่ยนแผนการให้บริการของผู้ให้บริการทั้งหมดในขณะนั้น
ทีโอทีได้รับความนิยมในหมู่นักเล่นเกมออนไลน์ในประเทศไทย ด้วยราคาค่าบริการที่ถูก ความเร็ว 256 กิโลบิตต่อวินาทีโดยไม่จำกัดปริมาณข้อมูล แต่ถึงอย่างนั้นทีโอทีก็ไม่สามารถให้บริการแก่ประชาชนส่วนใหญ่ในกรุงเทพมหานครได้ เนื่องจากระบบโทรศัพท์พื้นฐานครึ่งหนึ่งของจังหวัดดำเนินการภายใต้สัมปทานโดยบริษัท เทเลคอมเอเชีย จำกัด (ปัจจุบันคือทรู คอร์ปอเรชั่น) ส่วนต่างจังหวัดก็ได้ทีทีแอนด์ที ร่วมกับ กสท โทรคมนาคม ในการให้บริการ
ณ ขณะนั้นผู้ใช้อินเทอร์เน็ตแบบประจำที่ส่วนใหญ่มักบ่นผู้ให้บริการถึงความเร็วในการรับส่งข้อมูลที่ไม่เป็นไปตามสัญญาหรือตามที่โฆษณาไว้ นอกจากนี้ยังมีปัญหาเรื่องปริมาณการรับส่งข้อมูลระหว่างประเทศซึ่งมีอย่างจำกัด เนื่องจาก กสท โทรคมนาคม (ปัจจุบันคือโทรคมนาคมแห่งชาติ) เป็นผู้ให้บริการอินเทอร์เน็ตเกตเวย์ระหว่างประเทศแต่เพียงผู้เดียว ก่อนที่ในปี 2548 ก็ได้มีการเปิดเสรีอินเทอร์เน็ตเกตเวย์ ผู้ให้บริการส่วนใหญ่เน้นขยายการเชื่อมต่อภายในประเทศเพื่อรองรับความต้องการการเล่นเกมออนไลน์ สิ่งนี้นำไปสู่การกลับมาของแพ็คเกจอินเทอร์เน็ตแบบประจำที่ระดับสูง ในราคาที่สูงขึ้นสำหรับผู้ใช้ตามบ้านและลูกค้าองค์กร ผู้ใช้บริการหลายคนยังคงโต้แย้งว่าแพ็คเกจเหล่านี้จะยังไม่ปรับปรุงความพร้อมใช้งานของปริมาณการรับส่งข้อมูลระหว่างประเทศสำหรับผู้ใช้ตามบ้าน อีกทั้งผู้ให้บริการอินเทอร์เน็ตมักถูกวิพากษ์วิจารณ์ว่าควบคุมปริมาณการรับส่งข้อมูลด้วยโปรแกรมบิตทอร์เรนต์
เมื่อเร็ว ๆ นี้ ปริมาณการรับส่งข้อมูลระหว่างประเทศเพิ่มขึ้นอย่างมากหลังจากที่ กสทช. อนุญาตให้ผู้ให้บริการอินเทอร์เน็ตหลายรายตั้งค่าเกตเวย์อินเทอร์เน็ตระหว่างประเทศของตนเอง เพื่อรองรับการเติบโตของความต้องการเนื้อหาที่ต้องการปริมาณการรับส่งข้อมูลที่สูงขึ้น
ต้นปี 2552 บริษัทจัสมิน อินเตอร์เนชั่นแนล จำกัด (มหาชน) ได้เปิดให้บริการอินเทอร์เน็ตแบบประจำที่ภายใต้แบรนด์ "3BB" ในเมืองใหญ่ ด้วยความเร็วสูงสุดถึง 3 เมกะบิตต่อวินาที ในราคา 590 บาทต่อเดือน สิ่งนี้กระตุ้นให้ ทรู อินเทอร์เน็ต ขยายบริการจาก 5 เมกะบิตต่อวินาที เป็น 8 เมกะบิตต่อวินาที ในราคาที่เท่ากับ 3BB
กลางปี 2552 3BB เสนอความเร็วขั้นต่ำ 4 เมกะบิตต่อวินาที ในราคา 590 บาทต่อเดือน และขยายบริการจาก 8 เมกะบิตต่อวินาที เป็น 10 เมกะบิตต่อวินาที ในราคา 1,490 บาทต่อเดือนทำให้ ทรู อินเทอร์เน็ต เสนอเพิ่มความเร็วอินเทอร์เน็ตฟรีชั่วคราว สำหรับลูกค้าปัจจุบันที่ใช้ความเร็ว 8 เมกะบิตต่อวินาที เป็น 12 เมกะบิตต่อวินาที ระหว่างนั้นลูกค้าของ "แม็กซ์เน็ต (Maxnet)" โดยทีทีแอนด์ที ก็ถูกโอนย้ายมายัง 3BB ซึ่งเป็นส่วนหนึ่งของเข้าสู่กระบวนการพิทักษ์ทรัพย์ (ล้มละลาย) ของทีทีแอนด์ที
ทีโอทีและ แอดวานซ์ ดาต้าเน็ทเวอร์ค คอมมิวนิเคชั่นส์ (เอดีซี) มีข้อตกลงการใช้โครงข่ายเฉพาะวงจรบ้านผู้ใช้เพื่อให้ เอดีซี สามารถให้บริการอินเทอร์เน็ตแบบประจำที่ บนโครงข่ายโทรศัพท์พื้นฐานของทีโอทีได้ เนื่องจากสายโทรศัพท์ส่วนใหญ่ในเมืองใหญ่ยังคงอยู่บนเสาและไม่ได้อยู่ใต้ดิน จึงไม่จำกัดจำนวนสายโทรศัพท์ที่สามารถเข้าสู่อาคารได้ สิ่งนี้ทำให้ผู้ให้บริการหลายราย เสนอบริการของตนเองโดยไม่มีบริการโทรศัพท์พื้นฐาน การเดินสายไฟใหม่ไปยังสถานที่ที่ต้องการบริการ โดยไม่ต้องผ่านข้อตกลงการใช้โครงข่ายเฉพาะวงจรบ้านผู้ใช้
แม้จะมีการปรับปรุงอินเทอร์เน็ตในประเทศไทย แต่ก็ยังมีปัญหาด้านเครือข่าย ซึ่งส่วนใหญ่เกี่ยวกับความหน่วงของเครือข่าย ความล่าช้าในเครือข่ายนั้นพิสูจน์แล้วว่าเป็นอันตรายต่อเกมออนไลน์ที่มีการแข่งขันสูง ผู้เล่นอ้างว่ามีปัญหาด้านเครือข่ายซึ่งทำให้แพ้เกมไป
การเซ็นเซอร์อินเทอร์เน็ต
ประเทศไทยอยู่ในรายชื่อประเทศที่อยู่ภายใต้การเฝ้าระวังของนักข่าวไร้พรมแดนในปี พ.ศ. 2554 รวมถึงสถานะเสรีภาพทางอินเทอร์เน็ตของประเทศไทยได้รับการจัดอันดับเป็น "ไม่เสรี" ใน รายงานเสรีภาพบนอินเทอร์เน็ต (Freedom on the Net Report) ของ Freedom House ซึ่งอ้างถึงการเซ็นเซอร์ทางการเมืองและการจับกุมบล็อกเกอร์และผู้ใช้ออนไลน์อื่นๆ
แม้บทบัญญัติในรัฐธรรมนูญจะให้เสรีภาพในการคิด การพูด และสื่อ "ภายใต้เงื่อนไขหลายประการ" แต่รัฐบาลก็จำกัดสิทธิเหล่านี้อย่างจริงจัง กฎหมายหมิ่นพระบรมเดชานุภาพทำให้การแสดงออกซึ่งดูหมิ่นพระมหากษัตริย์ไทยเป็นความผิด มีโทษจำคุกสูงสุด 15 ปี
มีการประมาณการว่ามีมากกว่า 110,000 แห่งถูกบล็อกและเพิ่มขึ้นใรปี 2553 และคาดการณ์ว่ารัฐบาลนำเงินมาเพื่อใช้เฝ้าระวังทางดิจิทัลกว่า 1.7 ล้านบาทต่อวัน
ติงกา ติงกา เทลส์
ติงกา ติงกา เทลส์ (Tinga Tinga Tales) เป็นการ์ตูนทีวีแอนิเมชันของประเทศสหราชอาณาจักร-เคนยา ออกอากาศทางช่องซีบีบีส์ สร้างโดย คลอเดีย ลอยด์ ฉายตอนแรกเมื่อวันที่ 1 กุมภาพันธ์ พ.ศ. 2553 ถึงวันที่ 31 มีนาคม พ.ศ. 2554
จังหวัดแอลบล็องก์
จังหวัดแอลบล็องก์ (województwo elbląskie) เป็นจังหวัดในอดีตของประเทศโปแลนด์ในช่วงปี ค.ศ. 1975 – ค.ศ. 1998 ซึ่งจังหวัดได้ถูกยุบในปี ค.ศ. 1998 เนื่องจากการปฏิรูปการปกครองท้องถิ่น ในปี ค.ศ. 1998 มีเนื้อที่ 6,103 ตารางกิโลเมตร และมีประชากร 495,100 คน โดยมีเมืองหลักคือแอลบล็องก์
ในปี ค.ศ. 1999 จังหวัดได้รับการรวมเข้ากับจังหวัดปอมอแช และจังหวัดวาร์เมีย-มาซูรือ
เมืองต่าง ๆ
จังหวัดแอลบล็องก์ประกอบด้วย 18 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
ดูเพิ่ม
จังหวัดของประเทศโปแลนด์
รายชื่อบุคคลในแสตมป์เอเดน
ด้านล่างนี้เป็นรายชื่อบุคคลในแสตมป์เอเดน สหพันธรัฐอาระเบียใต้
ลูกประคบ
ลูกประคบ  คือสิ่งที่เกิดจากภูมิปัญญาจากบรรพบุรุษ ที่ใช้พืชสมุนไพรที่มีอยู่ในท้องถิ่นนำมาใช้ในการรักษาหรือเพื่อช่วยในการไหลเวียนของโลหิต ต่อมาก็ได้มีการปรับปรุงและพัฒนาลูกประคบเรื่อยมา  เพื่อประโยชน์ในการรักษาที่มีประสิทธิภาพมากยิ่งขึ้น
สรรพคุณ
หากยังไม่ต้องการนำลูกประคบมาใช้งาน เราสามารถเก็บไว้ได้ประมาณ 3-5 วัน  ควรเก็บให้อยู่ในที่แห้ง  และเมื่อต้องการนำลูกประคบออกมาใช้งาน  เราเพียงแค่นำมานึ่งก่อนนำไปใช้งานประมาณ 10-15 นาที และก่อนใช้งานควรทดสอบก่อนด้วยว่าลูกประคบร้อนเกินไปหรือไม่
{|ประโยชน์จากลูกประคบสมุนไพร|}
สาธารณรัฐฟิลิปปินส์ในเอเชียนเกมส์ 2006
ประเทศฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศฟิลิปปินส์ ส่งนักกีฬา 233 คน เพื่อแข่งขัน กีฬา ผลการแข่งขันครั้งนี้ประเทศฟิลิปปินส์ได้รับ 4 เหรียญทอง 6 เหรียญเงิน และ 9 เหรียญทองแดง รวมทั้งหมด 19 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ชาเดินฟร็อยเดอ
ชาเดินฟร็อยเดอ (Schadenfreude; ) คือประสบการณ์แห่งความสุข ความรื่นเริง หรือความกระหยิ่มใจที่มาจากการได้รับรู้หรือพบเห็นปัญหา ความล้มเหลว หรือความอัปยศของผู้อื่น
ชาเดินฟร็อยเดอเป็นอารมณ์ที่ซับซ้อนซึ่งเกิดเมื่อบุคคลหนึ่งรู้สึกเพลินใจกับความโชคร้ายของบุคคลอื่นแทนที่จะรู้สึกเห็นอกเห็นใจ อารมณ์นี้ปรากฏในเด็กมากกว่าในผู้ใหญ่ อย่างไรก็ตาม ผู้ใหญ่ก็สามารถประสบอารมณ์นี้ได้เช่นกัน แต่โดยทั่วไปแล้วพวกเขาจะเก็บซ่อนมันไว้
ยุวกาชาดไทย
ยุวกาชาดไทย (The Thai Red Cross Youth movement) คือบรรดาเยาวชนที่ดำเนินกิจกรรมในการอุทิศตน และบำเพ็ญสาธารณประโยชน์ในด้านต่างๆ โดยการรับเอาเฉพาะกลุ่มยุวชน และเยาวชนที่มีอายุตั้งแต่ 8 - 25 ปี ทั้งชายและหญิง
กิจการยุวกาชาดในประเทศไทย ก่อตั้งเมื่อวันที่ 27 มกราคม พ.ศ. 2465 ในชื่อ “กองอนุสภากาชาดสยาม” โดยพระดำริของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต อุปนายกผู้อำนวยการสภากาชาดสยาม  ต่อมาได้เปลี่ยนชื่อเป็น "อนุกาชาด" และเปลี่ยนชื่ออีกครั้งเป็น “ยุวกาชาด”  เมื่อปี พ.ศ. 2521
{{I BESTประวัติยุวกาชาดไทย {{Webarchive|url=https://web.archive.org/web/20090213052000/http://thaircy.org/index.php?lang=en&option=custom&id=19&sub=2 |date=2009-02-13 }}
ดอเลาะ สะไร
อิหม่ามอับดุลเลาะห์ บิน อับดุลฮามีด หรือ ดอเลาะ สะไร (13 พฤศจิกายน พ.ศ. 2499 – 11 มกราคม พ.ศ. 2562) เป็นโต๊ะอิหม่ามประจำมัสยิดปูโปะ ที่เสียชีวิตจากความไม่สงบในชายแดนภาคใต้ของประเทศไทย  โดยเป็นหนึ่งในเหตุการณ์ใหญ่ช่วงรอยต่อ พ.ศ. 2561–2562
การเสียชีวิตของท่าน รวมถึงพระครูประโชติรัตนานุรักษ์ที่มรณภาพจากเหตุการณ์ช่วงไล่เลี่ยกัน ส่งผลให้คณะกรรมการสิทธิมนุษยชนแห่งชาติและสำนักจุฬาราชมนตรี ออกแถลงการณ์ประณามการกระทำของผู้ก่อเหตุ
ประวัติ
ท่านได้เปิดร้านน้ำชาและกาแฟใกล้กับที่ทำการบริษัท ทีโอที จำกัด (มหาชน) สาขารือเสาะ ณ อำเภอรือเสาะ จังหวัดนราธิวาส
สิ่งสืบเนื่อง
จากการสูญเสียดังกล่าว ได้มีบุคคลจากหลายพรรคการเมืองแสดงความเสียใจ และประณามต่อเหตุการณ์ที่เกิดขึ้น ทั้งพรรคประชาธิปัตย์และพรรคเพื่อไทย
ส่วนเจะอามิง โตะตาหยง จากพรรครวมพลังประชาชาติไทย อดีตสมาชิกสภาผู้แทนราษฎรจังหวัดนราธิวาส เผยว่าเหตุการณ์ที่เกิดขึ้นอาจจะมาจากการตอบโต้เจ้าหน้าที่รัฐที่วิสามัญฯ และจับกุมคนร้าย หรืออาจเป็นการสร้างสถานการณ์เพื่อสร้างความแตกแยกระหว่างศาสนา โดยเชื่อว่าไม่เกี่ยวข้องกับการเมือง
ขณะที่มะฮัสตี มะแซสะอิ จากพรรคภูมิใจไทย ร่วมประณามผู้ก่อเหตุ รวมถึงเป็นห่วงเรื่องความปลอดภัยของประชาชน ตลอดจนภาพลักษณ์ของจังหวัดนราธิวาส ที่เขาไม่ต้องการให้กลายเป็นเมืองปิด
เช่นเดียวกับอนันต์ แสงวัณณ์ จากพรรคภูมิใจไทย จังหวัดยะลา ในฐานะทนายความและผู้ทำงานด้านสิทธิมนุษยชน ที่กล่าวว่าชาวไทยพุทธและมุสลิม ไม่เห็นด้วยต่อการทำร้ายผู้นำศาสนา และขอให้เจ้าหน้าที่รัฐติดตามผู้ก่อเหตุมารับโทษโดยเร็ว
นอกจากนี้ สำนักจุฬาราชมนตรี ได้ออกแถลงการณ์แสดงความเสียใจ และประณามการกระทำที่รุนแรง รวมถึงมีตัวแทนจุฬาราชมนตรีและคณะกรรมการกลางอิสลามแห่งประเทศไทย ที่เดินทางมาเยี่ยมให้กำลังใจครอบครัวของดอเลาะ สะไร
กีฬาเยาวชนแห่งชาติ ครั้งที่ 33
กีฬาเยาวชนแห่งชาติ ครั้งที่ 33 (33rd National Youth Games) หรือ กีฬาเยาวชนแห่งชาติ 2560 (2017 National Youth Games) หรือเป็นที่รู้จักในชื่อ ชุมพร – ระนองเกมส์ เป็นมหกรรมกีฬาระดับชาติสำหรับเยาวชน และยุวชน ควบคุมโดยการกีฬาแห่งประเทศไทย ซึ่งจัดในจังหวัดชุมพร และ จังหวัดระนอง จัดขึ้นระหว่างวันที่ 16 ถึง 26 มีนาคม พ.ศ. 2560 จังหวัดชุมพร และจังหวัดระนองได้รับเกียรติเป็นเจ้าภาพกีฬาเยาวชนแห่งชาติ เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่มีเจ้าภาพร่วมในการแข่งขันกีฬาเยาวชนแห่งชาติ
การคัดเลือกเจ้าภาพ
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557การกีฬาแห่งประเทศไทย ได้มีมติให้จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 นอกจากนี้ยังมีมติให้จังหวัดสงขลา เป็นเจ้าภาพกีฬาแห่งชาติ ครั้งที่ 45, จังหวัดเชียงราย เป็นเจ้าภาพกีฬาแห่งชาติ ครั้งที่ 46, จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47, จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34
ตราสัญลักษณ์
ตราสัญลักษณ์การแข่งขันกีฬาเยาวชนแห่งชาติ ครั้งที่ 33 เป็นรูปกรมหลวงชุมพรเขตรอุดมศักดิ์ ล้อมรอบไปด้วยเกลียวเคลื่อน และตราสัญลักษณ์ของจังหวัดชุมพร และจังหวัดระนอง ซึ่งเป็นเจ้าภาพร่วมกัน
ตุ๊กตาสัญลักษณ์
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 33 ออกแบบมาสคอต มีทั้งหมด 3 ตัว ได้แก่ น้องมิตรภาพ น้องปูเจ้าฟ้า และน้องฉลามวาฬ ซึ่งเป็นสัตว์ที่พบได้มากใน 2 จังหวัดนี้
ที่พักนักกีฬา
ซึ่งครั้งนี้ทางเจ้าภาพไม่ได้สร้างหมู่บ้านนักกีฬา แต่นักกีฬา และเจ้าหน้าที่จะได้พักที่โรงเรียน หรือหน่วยงานราชการทั่วจังหวัดชุมพร และจังหวัดระนอง
กีฬาที่แข่งขัน
กีฬาเยาวชนแห่งชาติ ครั้งที่ 33 ได้จัดการแข่งขันทั้งหมด 46 กีฬา ซึ่งมากที่สุดนับตั้งแต่จัดการแข่งขันมา
สัญลักษณ์
สัญลักษณ์ของกีฬาเยาวชนแห่งชาติ ครั้งที่ 33 ประกอบด้วยรูปพลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ อยู่บนลายเกลียวคลื่นสีฟ้า สีเขียว และสีเหลือง ใต้เกลียวคลื่นเป็นรูปดาวสีแดง 14 ดวง ออกแบบโดยนายพรหมธีระ พรหมสถิต
ตุ๊กตาสัญลักษณ์
ตุ๊กตาสัญลักษณ์ประจำการแข่งขันครั้งนี้มีทั้งหมด 3 ตัว โดยมีชื่อว่า "น้องมิตรภาพ" ซึ่งเป็นยุวชนทหารถือคบเพลิง, "น้องปูเจ้าฟ้า" ปูเจ้าฟ้า เป็นปูน้ำตกพบที่วนอุทยานน้ำตกหงาว จังหวัดระนอง และ "น้องฉลามวาฬ" ฉลามวาฬ เป็นสัตว์หายากของจังหวัดชุมพร พบได้ที่หมู่เกาะทะเลชุมพร ออกแบบโดยนายพรหมธีระ พรหมสถิต
บาสมตี
บาสมตี (Basmati; ออกเสียงว่า ในอนุทวีปอินเดีย) หรือบางทีสะกดเป็น บาสมาตี เป็นรูปแบบหนึ่งของข้าวที่มีลักษณะยาว เรียว และมีกลิ่น มีพื้นเพอยู่ในอนุทวีปอินเดีย ข้อมูลจากปี 2018-19 ระบุว่าประเทศอินเดียส่งออกมากถึง 65% ของตลาดข้าวบาสมตีทั่วโลก ในขณะที่ประเทศปากีสถานเป็นผู้ผลิตส่งออกมากรองลงมา  ประเทศส่วนใหญ่ใช้ข้าวบาสมตีที่ปลูกในท้องถิ่น อย่างไรก็ตามบาสมตีเริ่มมีความพิเศษเฉพาะทางภูมิศาสตร์ต่อบางพื้นที่และอำเภอของอินเดียและปากีสถาน
ข้อมูลจากหน่วยงานรัฐบาลอินเดีย APEDA ระบุว่าการที่ข้าวชนิดหนึ่งจะสามารถเรียกว่าเป็นบาสมตีได้นั้นจะต้องมีความยาวข้าวสีแล้วก่อนหังเฉลี่ยขั้นต่ำ 6.61 มิลลิเมตร และความกว้างสูงถึง 2 มิลลิเมตร ในบรรดาพารามิเตอร์ต่าง ๆ
ประวัติและศัพทมูล
ศัพทมูลของคำว่า บาสมตี มาจากคำในภาษาสันสกฤต คือ วาส (vas; กลิ่น) และ มยุป (mayup; เส้นใยหรือเมล็ด) ในการสมาสคำนั้น มยุป เปลี่ยนรูปเป็น มตี จึงเรียกชื่อว่า วาสมตี (vasmati) ส่วนพจนานุกรมภาษาอังกฤษของออกซเฟิร์ดระบุว่า "บาสมตี" (Basmati) มาจากภาษาฮินดี (बासमती, bāsmatī) แปลตรงตัวว่า "กลิ่นหอม" (fragrant) ข้าวบาสมตีเชื่อกันว่ามีการปลูกในอนุทสีปอินเดียมานานหลายศตวรรษแล้ว งานเขียนที่มีการระบุถึงข้าวบาสมตีที่เก่าแก่สุดปรากฏใน หีร์รันฌาร์ (ปี 1766)
บาสมตีเข้าสู่พื้นที่ตะวันออกกลางและเอเชียกลางโดยพ่อค้าชาวมุสลิมและอาหรับ ในปัจจุบันข้าวบาสมตียังคงเป็นอาหารหลักในอนุทวีปอินเดีย เอเชียกลาง, เปอร์เซีย, อาหรับและอาหารตะวันออกกลางอื่น ๆ อีกมากมาย ข้าวบาสมตีผลิตและส่งออกจากอนุทวีปอินเดียเป็นหลัก
แม่เจ้าบัวถา มหายศปัญญา
แม่เจ้าบัวถา มหายศปัญญา เป็นพระชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย และเป็นต้นสายราชสกุล วงศ์บุรี
พระประวัติ
แม่เจ้าบัวถา มหายศปัญญา ประสูติเมื่อปี พ.ศ. 2381 เป็นธิดาในพระยาบุรีรัตน์ (เจ้าหนานปัญญา หรือเจ้าบุรีปัญญา มหายศปัญญา) พระยาบุรีรัตน์นครแพร่ กับแม่เจ้าเฮือนแก้ว มหายศปัญญา ราชนัดดาเจ้าหลวงเทพวงศ์ลิ้นตอง แม่เจ้าบัวถา อภิเษกสมรสกับเจ้าพิริยเทพวงษ์ เจ้าผู้ครองนครแพร่องค์สุดท้าย แต่ไม่มีโอรสธิดาด้วยกันจึงได้รับเจ้าสุนันตา วงศ์บุรี ธิดาพระยาบุรีรัตน์ (เจ้าน้อยหนู มหายศปัญญา) น้องชาย กับแม่เจ้าคำ มหายศปัญญา มาเป็นบุตรบุญธรรม แม่เจ้าบัวถาได้แยกจากเจ้าหลวงพิริยเทพวงษ์มาสร้างคุ้มวงศ์บุรี ใกล้กับคุ้มเจ้าหลวง ตั้งอยู่บนถนนคำลือ อาศัยอยู่กับเจ้าสุนันตา วงศ์บุรี บุตรบุญธรรม เจ้าสุนันตาสมรสกับหลวงพงษ์พิบูลย์ (เจ้าพรหม วงศ์พระถาง)
แม่เจ้าบัวถา มหายศปัญญา ถึงแก่พิราลัย เมื่อพ.ศ. 2478 สิริอายุได้ 97 วัสสา
พระกรณียกิจ
แม่เจ้าบัวถา มหายศปัญญา ทรงเป็นผู้อุปถัมภ์วัดศรีชุม ตำบลในเวียง อำเภอเมือง จังหวัดแพร่ และยังทรงเป็นผู้รวบรวมทองคำและเงินทำยอดเจดีย์บนพระธาตุช่อแฮ
เคาน์เตสมารี ฟ็อน โฮคแบร์ค
เคาน์เตสมารี ฟ็อน โฮคแบร์ค (Her Royal Highness Countess Marie von Hochberg) พระนามเดิม เจ้าหญิงมารีแห่งฮันโนเฟอร์ ประสูติเมื่อวันที่ 26 พฤศจิกายน พ.ศ. 2495 เป็นพระธิดาพระองค์ใหญ่ใน แอนสท์ ออกัสตุส เจ้าชายแห่งฮันโนเฟอร์ กับ เจ้าหญิงออร์ตุสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เป็นพระภคินีพระองค์ใหญ่ใน เจ้าชายแอ็นสท์ ออกุสแห่งฮันโนเฟอร์ พระประมุขพระองค์ปัจจุบันของราชวงศ์ฮันโนเฟอร์
เสกสมรส
เจ้าหญิงมารีแห่งฮันโนเฟอร์ ทรงเสกสมรสกับ เคานต์ไมเคิล ฟ็อน โฮคแบร์ค เมื่อวันที่ 4 มิถุนายน 2525 โดยพระองค์ได้เปลี่ยนพระนามตามพระสวามีเป็น เคาน์เตสมารี ฟ็อน โฮคแบร์ค แต่ยังคงฐานันดร รอยัลไฮเนส มีพระบุตร 2 ท่าน คือ
นวลฉวี (ภาพยนตร์)
นวลฉวี คือชื่อภาพยนตร์ไทยที่สร้างและออกฉายในปี พ.ศ. 2528 อ้างอิงเหตุการณ์สังหารนางนวลฉวี เพชรรุ่ง พยาบาลแห่งโรงพยาบาลยาสูบซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี พ.ศ. 2502
ภาพยนตร์เรื่องนี้กำกับโดย บรรจง โกศัลวัฒน์ โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ นำแสดงโดย สินจัย หงษ์ไทย รับบทเป็น "นวลฉวี", อภิชาติ หาลำเจียก รับบทเป็น "หมออุทิศ" ร่วมด้วย ชลประคัลภ์ จันทร์เรือง, วิยะดา อุมารินทร์ และ ไกรลาศ เกรียงไกร
เรื่องย่อ
มีการพบศพของ นวลฉวี รุ้งเพชร (สินจัย หงษ์ไทย) นางพยาบาลสาวสวยแห่งโรงพยาบาลยาสูบในแม่น้ำเจ้าพระยาท้องที่นนทบุรี จากการสืบสวนพบว่า ผู้บงการฆาตกรก็คือหมออุทิศ ราชเดช (อภิชาติ หาลำเจียก) คนรักของนวลฉวีนั่นเอง เหตุที่ต้องลงมือฆ่านวลฉวี หมออุทิศบอกว่าเพราะนวลฉวีมารบเร้าขอให้จดทะเบียนสมรสกัน สุดท้ายหมออุทิศถูกศาลพิพากษาประหารชีวิต
รางวัล
ภาพยนตร์ได้รับรางวัลพระราชทานพระสุรัสวดี (ตุ๊กตาทอง) ประจำปี พ.ศ. 2527 จำนวน 3 รางวัล คือ ผู้แสดงหญิงยอดเยี่ยม(สินจัย เปล่งพานิช) ออกแบบเครื่องแต่งกายยอดเยี่ยม และ บันทึกเสียงยอดเยี่ยม ทั้งที่ยังไม่ทันเข้าฉายในโรงภาพยนตร์วันที่ 12 มกราคม พ.ศ. 2528 และเป็นผลงานการแสดงภาพยนตร์เรื่องแรกของ อภิชาติ หาลำเจียก
การดัดแปลงในสื่ออื่น
ในปี พ.ศ. 2546 บรรจง โกศัลวัฒน์ ได้นำเรื่อง นวลฉวี มาสร้างเป็นละครโทรทัศน์ทางไอทีวี โดยใช้ชื่อ "ปมรักนวลฉวี" นำแสดงโดย ใหม่ เจริญปุระ รับบทเป็น นวลฉวี, อำพล ลำพูน รับบทเป็น หมออุทิศ และ อภิชาติ หาลำเจียก มารับบทเป็น พ.ต.อ.วิบูลย์
เรือยกพลขึ้นบกจู่โจมบรรทุกเฮลิคอปเตอร์
เรือยกพลขึ้นบกจู่โจมบรรทุกเฮลิคอปเตอร์ (Landing helicopter assault; อักษรย่อ: LHA) เป็นสัญลักษณ์การจัดชั้นเรือของกองทัพเรือสหรัฐสำหรับเรือยกพลขึ้นบกจู่โจมที่บรรทุกเฮลิคอปเตอร์ใช้งานทั่วไปของชั้นตาราวาและอเมริกา
วัตถุประสงค์ของพวกมันคือเพื่อใช้สร้างอำนาจ และธำรงการสำแดงกำลัง โดยทำหน้าที่เป็นรากฐานที่สำคัญของกองกำลังพร้อมรบยกพลขึ้นบก หรือหมวดเรือเฉพาะกิจโจมตีโพ้นทะเล โดยใช้ในการลำเลียงกำลังพลและอุปกรณ์ของฟลีตมารีนฟอร์ซในขณะปฏิบัติการในหน่วยนาวิกโยธินปฏิบัติการนอกประเทศ (MEU) หรือกองพลน้อยนาวิกโยธินปฏิบัติการนอกประเทศ (MEB) ซึ่งโดยปกติพวกมันจะเดินทางในกองกำลังเฉพาะกิจที่เรียกว่า "กองกำลังพร้อมรบยกพลขึ้นบก" เรือเหล่านี้และยานคุ้มกันของพวกมันมีความสามารถใด ๆ นับตั้งแต่ปฏิบัติการยกพลขึ้นบกทางทหารไปจนถึงปฏิบัติการด้านมนุษยธรรม
เรือยกพลขึ้นบกจู่โจมบรรทุกเฮลิคอปเตอร์ชั้นตาราวาได้เอื้ออำนวยเหล่านาวิกโยธินด้วยวิธีการเคลื่อนย้ายเรือถึงฝั่งโดยเฮลิคอปเตอร์นอกเหนือจากการเคลื่อนที่โดยเรือยกพลขึ้นบก พวกมันเป็นเรือแบบแรกที่ออกแบบมาเพื่อทำทั้งสองสิ่งได้อย่างมีประสิทธิภาพในเวลาเดียวกัน
เซเวอร์รัส สเนป
เซเวอร์รัส สเนป (Severus Snape) เป็นตัวละครในหนังสือเรื่องแฮร์รี่ พอตเตอร์ เป็นอาจารย์วิชาสอนปรุงยาในเล่ม 1-5 และเป็นอาจารย์สอนวิชาป้องกันตัวจากศาสตร์มืดในแฮร์รี่ พอตเตอร์กับเจ้าชายเลือดผสม ก่อนที่จะรับหน้าที่เป็นอาจารย์ใหญ่ในภาคสุดท้าย สเนปเคยเป็นหนึ่งในสมาชิกผู้เสพความตายของลอร์ดโวลเดอมอร์ แต่ได้หนีออกมาภักดีต่อ อัลบัส ดัมเบิลดอร์ อาจารย์ใหญ่โรงเรียนฮอกวอตส์ ผู้เป็นหัวหน้ากลุ่มภาคีนกฟีนิกซ์ เขามีนิสัยเย็นชา ชอบเหน็บแนม และโหดร้ายในบางครั้ง ใน แฮร์รี่ พอตเตอร์กับเจ้าชายเลือดผสม สเนปได้สังหารอัลบัส ดัมเบิลดอร์ และไปภักดีต่อโวลเดอมอร์อีกครั้ง อย่างไรก็ตามใน แฮร์รี่ พอตเตอร์กับเครื่องรางยมทูต เขาได้ถูก นากินี งูยักษ์ของลอร์ดโวลเดอมอร์ฆ่าตาย อย่างไรก็ตาม แฮร์รี่ได้ค้นพบความจริงในท้ายที่สุดว่าสเนปเป็นคนดีและให้การช่วยเหลือเขามาโดยตลอด ซึ่งการสังหารดัมเบิลดอร์นั้นแท้ที่จริงแล้วเป็นความตั้งใจและแผนการของดัมเบิลดอร์เอง อีกทั้งสเนปยังรักลิลี่ พอตเตอร์ แม่ของแฮร์รี่มาโดยตลอด ทำให้เขาทุ่มเททั้งชีวิตเพื่อปกป้องแฮร์รี่ พอตเตอร์ผู้เป็นลูกของคนที่เขารักนั่นเอง
ประวัติตามท้องเรื่อง
สเนปเกิดในวันที่ 9 มกราคม ค.ศ. 1960 และเข้าเรียนในโรงเรียนคาถาพ่อมดแม่มดและเวทมนตร์ศาสตร์ฮอกวอตส์ตั้งแต่ปี ค.ศ. 1971 ถึงปี ค.ศ. 1978 และในปี ค.ศ. 1981 ก็ได้เข้ารับตำแหน่งอาจารย์สอนวิชาปรุงยาในฮอกวอตส์และได้เป็นอาจารย์ประจำบ้านสลิธีรินก่อนเหตุการณ์ในหนังสือเล่มที่หนึ่งซึ่งเกิดขึ้นในปี ค.ศ. 1991 ต่อมาสเนปได้รับตำแหน่งอาจารย์สอนวิชาป้องกันตัวจากศาสตร์มืดในปี 1996 และได้ขึ้นดำรงตำแหน่งอาจารย์ใหญ่ในปีต่อมา สเนปเสียชีวิตในคืนวันที่ 1 พฤษภาคม ค.ศ. 1998 ด้วยวัย 38 ปี เขาถูกฆ่าโดย นากินี งูยักษ์ของลอร์ดโวลเดอมอร์
เซเวอร์รัส สเนปใช้ชีวิตในวัยเด็กของเขาที่ตรอกช่างปั่นฝ้ายของเมืองโค้กเวิร์ธร่วมกับแม่ ซึ่งทำให้เขาได้รู้จักกับลิลี่ พอตเตอร์ ผู้เป็นแม่ของแฮร์รี่ พอตเตอร์ สมัยที่เรียนอยู่ที่ฮอกวอตส์และหลงรักลิลี่มานับแต่นั้น อย่างไรก็ตาม สเนปเองเป็นคนที่หลงใหลในศาสตร์มืดอย่างมาก ทำให้เขาและลิลี่ห่างเหินกันไปก่อนที่เขาจะเข้าร่วมกับกลุ่มผู้เสพความตายในท้ายที่สุด ในสมัยเรียน สเนปเคยใช้ฉายาแทนตัวเองว่า 'เจ้าชายเลือดผสม' โดยเขาได้ตั้งชื่อนี้ตามนามสกุลของ ไอรีน พรินซ์ ผู้เป็นแม่และสถานะทางสายเลือดของตนเอง ซึ่งเมื่อรวมคำว่า พรินซ์ (แปลว่า เจ้าชาย) เข้ากับสถานะเลือดผสมแล้วจึงได้ออกมาเป็นคำว่า เจ้าชายเลือดผสม นั่นเอง สเนปได้เขียนชื่อของเจ้าชายเลือดผสมและขั้นตอนลัดของการปรุงยาลงบนหนังสือปรุงยาขั้นสูงซึ่งได้ตกทอดมาถึงแฮร์รี่ พอตเตอร์ในภาคที่ 6 ทำให้แฮร์รี่สามารถปรุงยาได้อย่างยอดเยี่ยมและใช้คาถาเซกตรัมเซมปร้า ที่สเนปคิดค้นขึ้นมาได้
ตั้งแต่ภาค 1 ถึงภาค 6 สเนปเป็นคนที่แฮร์รี่ไม่ไว้ใจมาโดยตลอดเนื่องจากท่าทีของเขาที่ดูมีอคติต่อตัวแฮร์รี่ ซึ่งต้นเหตุนั้นก็มาจากการที่แฮร์รี่มีหน้าตาและนิสัยคล้ายคลึงกับเจมส์ พอตเตอร์ผู้เป็นพ่อที่มักรังแกสเนปอยู่ตลอดในสมัยที่เรียนอยู่ที่ฮอกวอตส์ ในตอนท้ายของเล่มที่ 6 สเนปได้สังหารดัมเบิลดอร์และหันไปภักดีกับโวลเดอมอร์ ซึ่งโวลเดอมอร์เองก็รู้สึกเชื่อใจสเนปในฐานะสายลับสองหน้าของตน เขาจึงได้รับเลือกให้เป็นอาจารย์ใหญ่ของฮอกวอตส์ในช่วงที่โวลเดอมอร์เรืองอำนาจ อย่างไรก็ตาม โวลเดอมอร์เชื่อว่าสเนปคือเจ้าของไม้กายสิทธิ์เอลเดอร์ ไม้กายสิทธิ์อันทรงพลังที่ดัมเบิลดอร์เคยครอบครอง ทำให้เขาตัดสินใจฆ่าสเนปเพื่อหวังให้ไม้หันมารับใช้เขาได้อย่างสมบูรณ์ ก่อนสิ้นใจ สเนปได้มอบความทรงจำของเขาให้แฮร์รี่ได้ดูผ่านอ่างเพนซิฟ ซึ่งแฮร์รี่ก็พบว่า แท้ที่จริงแล้ว สเนปคือคนที่ภักดีต่อดัมเบิลดอร์มาโดยตลอด ดัมเบิลดอร์ได้วางแผนให้สเนปสังหารตนเพื่อให้โวลเดอมอร์ตายใจและให้สเนปได้แทรกซึมในกลุ่มผู้เสพความตาย แฮร์รี่ยังได้รับรู้อีกว่า สเนปยังคงรักลิลลี่มาโดยตลอดและได้มีส่วนช่วยเหลือแฮร์รี่มาแล้วหลายครั้ง เพราะเขาต้องการปกป้องชีวิตของลูกชายของคนที่เขารักหมดหัวใจนั่นเอง
หลังจากจบสงครามที่ฮอกวอตส์ ความจริงของสเนปก็ได้รับการเปิดเผย ทำให้เขากลายเป็นวีรบุรุษคนหนึ่งของสงครามครั้งนี้ รูปภาพสเนปถูกนำไปติดตั้งไว้ในห้องทำงานของอาจารย์ใหญ่ฮอกวอตส์ร่วมกับภาพของอัลบัส ดัมเบิลเดอร์ และแฮร์รี่ก็ได้ตั้งชื่อลูกชายคนรองของเขาว่า อัลบัส เซเวอร์รัส พอตเตอร์ เพื่อเป็นการยกย่องต่อความกล้าหาญของอาจารย์ใหญ่ทั้งสองนั่นเอง
วัดนางชีโชติการาม
ประวัติ
สันนิษฐานว่าสร้างวัดในสมัยกรุงศรีอยุธยาตอนกลาง ตามตำนานเล่าว่า เจ้าพระยาพิชิตชัยมนตรี พระยาฤๅชัยณรงค์ และออกหลวงเสนาสุนทร ได้ร่วมกันสร้างขึ้น สาเหตุของการสร้างเนื่องจาก แม่อิ่มซึ่งเป็นลูกสาวของเจ้าพระยาพิชิตชัยมนตรีป่วยโดยไม่รู้สาเหตุ เจ้าพระยาพิชิตชัยมนตรีฝันเห็นชีปะขาวบอกว่า ให้บนหากลูกสาวบวชชีจะหาย จนเมื่อแม่อิ่มหายป่วย จึงได้แก้บนโดยให้ลูกสาวบวชชี พร้อมกับสร้างวัดนี้ วัดนี้ก็ได้กลายเป็นวัดร้างในแผ่นดินของสมเด็จพระเจ้าอยู่หัวบรมโกศ
จนเมื่อสมัยรัชกาลที่ 1 พระยาโชฎึกราชเศรษฐี (เถียน) พ่อค้าชาวจีนที่มาทำการค้าขายและอาศัยอยู่ในแผ่นดินสยาม มีความศรัทธาต้องการบูรณปฏิสังขรณ์วัดนางชี รูปแบบศิลปกรรมของวัดจึงมีลักษณะจีน เมื่อสร้างเสร็จได้ถวายเป็นพระอารามหลวง พระบาทสมเด็จพระพุทธยอดฟ้าจุฬาโลก พระราชทานพระนามว่า วัดนางชีโชติการาม ต่อมาสมัยรัชกาลที่ 3 พระยาราชานุชิต (จ๋อง) ได้บูรณปฏิสังขรณ์วัดอีกครั้ง โดยรื้อของเก่าแล้วสร้างใหม่ โดยเฉพาะหลังคาพระอุโบสถ ไม่มีช่อฟ้าใบระกา และหางหงส์ ซึ่งเป็นศิลปะแบบพระราชนิยมในรัชกาลที่ 3
พ.ศ. 2556 สำนักงานทรัพย์สินส่วนพระมหากษัตริย์ได้ร่วมกับทางวัดจัดทำโครงการบูรณปฏิสังขรณ์ และ พ.ศ. 2558 เริ่มบูรณปฏิสังขรณ์พระอุโบสถ พระปรางค์ และซุ้มพระป่าเลไลย์
ปูชนียวัตถุ
ปูชนียวัตถุที่สำคัญ คือ พระบรมสารีริกธาตุ และพระอรหันตธาตุ ซึ่งบรรจุในผอบแก้วประดิษฐาน ณ มณฑปที่จัดทำเป็นพิเศษ ประดิษฐานที่วัดเมื่อปี พ.ศ. 2082 โดยแม่ชีอิ่มจึงได้ทูลเชิญเสด็จบรรจุในผอบแก้ว และประดิษฐานไว้ ณ วัดนางชี หลังจากที่ได้อัญเชิญมาทางแถบเมืองธนบุรียังเป็นป่าทึบแต่เรือล่ม
งานชักพระ
ทางวัดจะจัดให้มีงานสรงน้ำพระบรมสารีริกธาตุ ในวันแรม 2 ค่ำ เดือน 12 ของทุกปี (ระหว่างวันที่ 12–14 พฤศจิกายน) เรียกว่า งานชักพระวัดนางชี หรือ งานแห่พระบรมสารีริกธาตุ เป็นงานบุญประเพณีของวัดนางชี ที่ถือปฏิบัติกันมาเป็นเวลาช้านาน พบหลักฐานในหนังสือพิมพ์ บางกอกรีคอร์เดอร์ พิมพ์ พ.ศ. 2408 ว่ามีผู้ร่วมงานชักพระวัดนางชีถึง 5000 คน ซึ่งส่วนใหญ่เป็นผู้หญิง
งานชักพระที่นี่ถือเป็นแห่งเดียวที่จัดขึ้นในกรุงเทพ โดยจะอัญเชิญพระบรมสารีริกธาตุ และพระธาตุสาวก ขึ้นประดิษฐานบนบุษบกที่ตั้งอยู่ในเรือ แล้วชักแห่จากท่าน้ำหน้าวัดนางชี ไปตามคลองด่าน จนถึงวัดไก่เตี้ย เขตตลิ่งชัน แล้วหยุดขบวน ขึ้นเลี้ยงพระเพลที่วัด เลี้ยวขวาเลียบมาตามลำน้ำเจ้าพระยา แล้วกลับไปยังวัดนางชีตามเดิม
อีนิด ไบลตัน
อีนิด แมรี ไบลตัน (Enid Mary Blyton) เป็นหนึ่งในนักเขียนที่มีคนอ่านและแปลผลงานมากที่สุดในโลก ผลงานของเธอมีผู้นิยมอ่านตั้งแต่เด็กเล็กไปจนถึงเด็กโตและผู้ใหญ่ หนังสือที่เธอแต่งได้รับการตีพิมพ์เป็นหนังสือกว่า 700 เล่มและเรื่องสั้นกว่า 10000 เรื่อง ได้รับการแปลไปแล้วเกือบ 90 ภาษา ในกว่า 30 ประเทศทั่วโลก เรื่องที่เธอแต่งนั้น โด่งดังมาทั่วโลกกว่าครึ่งศตวรรษ
วัยเด็ก
อีนิด ไบลตัน ถือกำเนิดที่กรุงลอนดอน อังกฤษ ณ วันที่ 11 สิงหาคม พ.ศ. 2440 เป็นบุตรีคนโตสุด ในจำนวนพี่น้อง 3 คน ในวัยเด็กครอบครัวของเธอส่งเสริมให้อีนิดเล่าเรียนในโรงเรียนสอนดนตรีเพราะเห็นว่าเธอมีพรสวรรค์ด้านดนตรี ดังนั้นเธอจึงเข้าเรียนในโรงเรียนสอนดนตรี แต่อีนิดสนใจการเขียนบทความ เรื่องสั้น และโคลงกลอนมากกว่า ต่อมาครอบครัวของอีนิดย้ายกันไปอยู่ ที่เมืองเบคเคนแฮม (: Beckenham) และที่นี่ น้องชายทั้งสองคนของเธอ แฮนลีกับคาร์เรย์ (Hanly and Carey) เกิดขึ้น อีนิดชอบอ่านหนังสือของพ่อเธอมาก เรื่องโปรดของเธอคือ อลิซในแดนมหัศจรรย์ โดยลิวอิส คาร์รอลล์ ต่อมาเมื่อเธออายุสิบสามปี พ่อกับแม่ของเธอย้ายกันไปอยู่  แม่ของเธอพาลูกทั้งสามไปด้วย แต่พ่อของอีนิดที่ทำธุรกิจเสื้อผ้าในกรุงลอนดอน จะเป็นคนออกค่าเล่าเรียนให้ลูก ๆ รวมทั้งส่งเงินให้กับครอบครัวอีนิดด้วย  เธอจึงยังคงผูกพันกับทั้งพ่อและแม่ของเธอ
นักเขียนขวัญใจคุณครู
พ.ศ. 2469 อีนิด ไบลตันได้เป็นนักนิตยสารสำหรับเด็กชื่อ Sunny Stories พร้อมกับเป็นนักเขียนให้แก่นิตยสารTeacher's World บทละคร และบทเพลงที่เธอแต่งขึ้นนี่เองกลายเป็นที่นิยมกันมากในหมู่คณะคุณครู และคุณครูเหล่านี้ก็ได้นำไปสอนกับเด็กๆในโรงเรียนด้วย หนังสือของเธอในช่วงนี้จะเน้นผู้อ่านที่เป็นเด็กเล็ก อย่างเช่น เทพนิยาย ,เรื่องเกี่ยวกับธรรมชาติและเธอก็นำนิทานพื้นบ้าน นิทานคลาสสิกมาเล่าใหม่ด้วย เช่น Fun-time Stories หรือ Bedtime-Stories เป็นต้น (นิทานแสนสนุกและนิทานก่อนนอน) ความสามารถพิเศษที่น่าทึ่งของเธอก็คือ เธอสามารถเขียนหนังสือได้ 10000 -12000 คำต่อวัน  จึงไม่น่าที่จะประหลาดใจที่ผลงานของเธอถูกตีพิมพ์ออกมาอย่างมากมายในเวลาไม่นาน
ประสบความสำเร็จ
ไบลตัน เริ่มเปลี่ยนแนวทางการเขียน มาเขียนหนังสือสำหรับเด็กโต ซึ่งในเวลาต่อมาวรรณกรรมแนวนี้กลายเป็นเอกลักษณ์ของตัวเธอ ส่วนมากจะเป็นเรื่องประเภทลึกลับ สืบสวน ผจญภัย หรือชีวิตวัยเรียน เธอมักแต่งเป็นชุดยาว เล่มแรกที่ถูกตีพิมพ์คือ The Secret Island (เกาะลึกลับ) ในปีพ.ศ. 2481 (ในช่วงรัตนโกสินทร์ตอนปลายรัชกาลที่ 7) หลังจากนั้นผลงานเขียนของเธอในแนวเดียวกันก็สร้างชื่อเสียงให้กับเธอก็ตามมาเรื่อย ๆ เรื่องที่โด่งดังที่สุดคือ The Famous Five (5สหายผจญภัย) ที่มีทั้งหมด 21 ตอน ถูกนำไปสร้างเป็นละครชุดทางโทรทัศน์ถึง 2 ครั้ง นอกจากผลงานของเธอยังมีชุดอื่นๆอีกมากมาย เช่น The Secret Seven (7สหายนักสืบ), The Adventure Series (สี่สหายผจญภัย) , The Secret Series (ผจญภัยไขความลับ ) , Malory Tower, St. Claire's School,The Mystery series (6สหายไขปริศนา) ,The Naughtiest Girl (เก่ง แก่น กล้า) ,The Six Cousins (ผจญภัยในบ้านไร่) และอื่น ๆ อีกมากมายที่เป็นที่นิยมกันมาก
ความสำเร็จยังคงต่อเนื่อง
พ.ศ. 2482 เกิดสงครามโลกครั้งที่ 2ขึ้น การพิมพ์หนังสือถูกจำกัด แต่เธอก็ยังคงเขียนหนังสือออกมาอย่างต่อเนื่อง อีนิดย้อนกลับไปเขียนงานสำหรับเด็กเล็กอีกครั้ง โดยออกหนังสือชื่อ Little Noddy Goes to Toyland ซึ่งผลลัพธ์ก็น่าประทับใจมาก ทำให้ Noddy ตัวเอกของเรื่องกลายเป็นขวัญใจคุณหนู ๆ และถูกนำไปสร้างเป็นการ์ตูนชุดทางโทรทัศน์ (ซึ่งปัจจุบันนี้ก็ยังมีอยู่) ต่อมาในพ.ศ. 2495 อีนิดลาออกจากนิตยสาร Sunny Series เพื่อมาออกนิตยสารของตัวเอง โดยใช้ชื่อนิตยสารว่า Enid Blyton ในช่วงทศวรรษที่ 50 หนังสือของอีนิด ไบลตัน ถูกวิพากษ์วิจารณ์อย่างหนักจากนักวิจารณ์และบรรณารักษ์ทั่วไป ในแง่การใช้ภาษาว่าไม่ส่งเสริมความรู้ด้านคำศัพท์แก่เด็กเลย แต่ในที่สุดคำติเตียนเหล่านั้นก็ไร้ผล เพราะทุกคนรู้ดีว่าหนังสือของเธอสามารถทำให้เด็กทั้งชายและหญิง เด็กเล็กเด็กโต แม้กระทั่งผู้ใหญ่เองหันมารักการอ่านได้
บั้นปลายชีวิต
นิตยสาร Enid Blyton ปิดตัวลงใน พ.ศ. 2502 เนื่องจากเธอมีอายุมากแล้วกอปรกับที่เธอป่วยโรคเรื้อรังอีกด้วย ดังนั้นในช่วงทศวรรษที่ 60 (พ.ศ. 2503-2513) เธอจึงไม่ค่อยได้เขียนหนังสืออีก ในที่สุด อีนิด ไบลตันก็จากโลกนี้ไปอย่างสงบในวันที่ 28 พฤศจิกายน พ.ศ. 2511 ขณะนอนหลับ ที่บ้านพักคนชรา Hampsted ผลงานที่เธอฝากไว้กับโลกมีมากว่า 700 เรื่อง ซึ่งยังคงได้รับการตีพิมพ์ต่อไปทั่วโลกจนถึงทุกวันนี้ นักจิตวิทยาคนหนึ่งเคยกล่าวถึงเธอไว้ว่า "ไบลตันเป็นเด็ก คิดเหมือนเด็ก และเขียนเหมือนเด็ก"
ผลงาน
หนังสือชุด ห้าสหายผจญภัย หกสหายไขปริศนา สี่สหายผจญภัย ผจญภัยไขความลับ เจ็ดสหายนักสืบ และ ซนแกร่งกล้า และผจญภัยในบ้านไร่ได้รับการตีพิมพ์เป็นภาคภาษาไทยแล้วจากสำนักพิมพ์ต่างๆ นอกจากนี้ ยังมีภาษาอื่นๆอีกมากมายที่ได้รับการตีพิมพ์ เช่น สำนักพิมพ์ แมกมิลแลน (: McMillan) สำนักพิมพ์ ฮอดเดอร์ เป็นต้น หนังสือของอีนิด ไบลตัน ได้รับการตอบรับทั้งจากเด็กและผู้ใหญ่เป็นอย่างดียิ่ง ปัจจุบันนี้ คนอังกฤษเกือบทั้งประเทศรู้จัก อีนิด ไบลตันในประเทศไทยนั้น สำนักพิมพ์นานมีบุ๊คส์และสำนักพิมพ์เอ็กมอนท์ (: Egmont) ได้จัดพิมพ์หนังสือเล่มต่างๆของ อีนิด ไบลตัน ขึ้น ประกอบด้วยหนังสือชุดต่างๆดังนี้
ชุดหกสหายไขปริศนา (The Mysteries Series)
ตัวละครหลักในเรื่องนี้ ได้แก่ เด็ก5 คน คือ เฟรดเดอริก พิพ ลาร์รี เดซี เบทส์ และสุนัขหนึ่งตัวคือ บัตเตอร์พันธุ์สกอตตี กับตำรวจชื่อว่า ธีโอฟีลัส กูน
ชุดห้าสหายผจญภัย (The Famous five)
ตัวละครหลักในเรื่องนี้ได้แก่ จูเลียน ดิ๊ก แอนน์ จอร์จ และสุนัขชื่อ ทิโมธี กับการผจญภัยอันสนุกสนาน ตลอด 21 เล่ม
ชุด สี่สหายผจญภัย (The Adventure Series)
ตัวละครหลักในเรื่องนี้ได้แก่ แจ๊ค (Jack) ,ฟิลิป (Phillip) ,ลูซี-แอนน์ (Lucy-Ann) ,ไดน่า (Dina) และตำรวจชื่อ บิล คันนิงแฮม (Bill Kunningham)
ชุด เจ็ดสหายนักสืบ (The Secret Seven)
1. บ้านลึกลับ
2. ผจญโจรละครสัตว์
3. คำปริศนา
4. ผจญภัยในบ้านร้าง
5. ผจญภัยใต้ดิน
6. ทลายแก๊งโจร
7. คดีหุ่นไล่กา
8. คู่ทุกข์คู่ยาก
10. ความลับของเบ็นนี่
11. ดอกไม้ไฟ
12. กล้องส่องทางไกล
13. โจรขโมยสุนัข
14. เหรียญตราที่หายไป
15. บราวนี่เพื่อนรัก
ชุดเก่ง แก่น กล้า (The Naughtiest Girl)
ตัวละครในเรื่องนี้ได้แก่ อลิซาเบธ (Elizabeth)
ชุด หอคอยมาโลรี (Malory Towers Series)
ตัวละครหลักในเรื่องนี้ได้แก่ อาลิเซีย (Alicia), ดาร์เรลล์ (Darrell) , แมรี-ลู (Mary-Lou) , เบลินดา (Belinda) และ ไอรีน (Irene)
แซรอสดวงอาทิตย์ที่ 114
แซรอสชุดที่ 114 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบด้วยสุริยุปราคาบางส่วน 18 ครั้ง สุริยุปราคาวงแหวน 13 ครั้ง สุริยุปราคาผสม 16 ครั้ง สุริยุปราคาเต็มดวง 17 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1194 - พ.ศ. 2474 กินเวลาทั้งสิ้น 1,280 ปี
แซรอสดวงอาทิตย์ที่ 114 นี้เชื่อมโยงกับแซรอสดวงจันทร์ที่ 107
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
สึโยชิ มูโระ
สึโยชิ มูโระ (ไม่ปรากฏชื่อจริง) เป็นผู้กำกับละครเวทีและนักแสดงชายชาวญี่ปุ่นที่มีชื่อเสียงจากละครโทรทัศน์ของสถานีโทรทัศน์ทีวีโตเกียวเรื่องผู้กล้าโยชิฮิโกะ และละครโทรทัศน์ช่วงเช้าประจำปี ค.ศ. 2013 ในเรื่องยอดหญิงยอดเชฟ
เมื่อสึโยชิอายุ 4 ปี พ่อแม่ของเขาหย่ากันหลังจากความสัมพันธ์เชิงชู้สาว เขาจึงต้องไปพักอาศัยและเติบโตในบ้านของญาติ แม้จะเป็นเช่นนั้นก็ตามเขาก็ยังคงเคารพเขาในฐานะพ่อคนหนึ่ง  แต่นับจากนั้นสึโยชิก็ไม่ได้พบกับแม่ของเขาอีกเลยจวบจนถึงปี 2021 ที่เธอส่งจดหมายมายังสังกัดของเขาเพื่อขอพบ   ในขณะที่สึโยชิกำลังศึกษาอยู่ชั้นมัธยมศึกษา เขาถืออุดมคติที่ว่า "หากเรียนในมหาวิทยาลัยที่ดี ก็จะมีชีวิตที่ดี" จึงทำให้เขาสามารถเข้าศึกษาต่อในระดับอุดมศึกษาที่มหาวิทยาลัยวิทยาศาสตร์โตเกียว แต่ภายหลังเขาก็ได้ยื่นลาออกเพราะเขาไม่มีแรงบันดาลใจในการเรียนต่อเหมือนกับเพื่อนร่วมห้องของเขาที่มีความฝัน
ในปี 2005 สึโยชิได้ร่วมแสดงภาพยนตร์เรื่องแรกใน ซัมเมอร์ไทม์แมชชีนบลูส์  จากนั้นจึงได้เริ่มแสดงในละครโทรทัศน์ตามสถานีต่าง ๆ เช่นสถานีโทรทัศน์ทีวีโตเกียวในเรื่องผู้กล้าโยชิฮิโกะ ที่เขาได้รับบทบาทเด่นเป็นเรื่องแรก ละครโทรทัศน์ช่วงเช้าของสถานีโทรทัศน์เอ็นเอชเคเรื่องยอดหญิงยอดเชฟ จนในปี 2020 เขาได้แสดงนำในละครโทรทัศน์เป็นครั้งแรกตลอดอาชีพการแสดงของเขา คุณพ่อร่วมชั้น  ซึ่งเขามีส่วนร่วมในการกำกับเองด้วย
หอคอยเยว่หยาง
หอคอยเยว่หยาง เป็นหอคอยแบบจีนโบราณ ตั้งอยู่ในเย่วหยาง มณฑลหูหนาน บนชายฝั่งของทะเลสาบต้งถิง หอคอยเยว่หยาง, หอคอยเจ้าชายเถิง และ หอคอยกระเรียนเหลือง เป็นสามหอคอยอันยิ่งใหญ่ของแคว้นเจียงหนาน หอคอยเยว่หยางเป็นที่รู้จักมาจากบทนิพนธ์ ระลึกถึงหอคอยเยว่หยาง  นิพนธ์โดยซีเหวิน ขุนนางคนสำคัญของราชวงศ์ซ่งเหนือ (960–1127) ของจีน  หอคอยตั้งอยู่บนกำแพงเมืองนครโบราณเยว่หยาง มณฑลหูหนาน โดยหันหน้าออกสู่เกาะจุนชาน เหนือทะเลสาบต้งถิง
หลังคาของหอคอยประดับด้วยกระเบื้องเคลือบสีเหลือง สีตัดกันกับป่าไม้สีเขียวโดยรอบ หลังคายอดสดของหอคอยเป็นทรงโค้งเรียบลักษณะคล้ายกับหมวกขุนพลในจีนโบราณ หอคอยเยว่หยางถือเป็นสิ่งปลูกสร้างในจีนโบราณแห่งเดียวที่มีลักษณะหลังคาทรงหมวกขุนพลเช่นนี้
มาเฮอร์ชาลา อาลี
มาเฮอร์ชาลา อาลี (Mahershala Ali) หรือชื่อเดิม มาเฮอร์ชาลาลหัชบัส กิลมอร์ (Mahershalalhashbaz Gilmore, เกิดวันที่ 16 กุมภาพันธ์ ค.ศ. 1974)​ เป็นนักแสดง​ชาวอเมริกัน​ ได้รับรางวัลทางการแสดงหลายรางวัลเช่น รางวัลออสการ์ สาขานักแสดงสมทบชายยอดเยี่ยม​ 2 สมัย, รางวัลสมาคมนักแสดงภาพยนตร์และโทรทัศน์ 3 สมัย, ​รางวัลลูกโลกทองคำ และ รางวัลแบฟตา​ นอกจากนี้เขายังเคยได้รับ รางวัลไพรม์ไทม์เอมมี ​ในฐานะผู้อำนวยการสร้างภาพยนตร์สารคดี​ทางช่อง เอชบีโอ​ เมื่อปี 2020 โดยเขาได้รับการจัดอันดับให้อยู่ในไทม์ 100 ซึ่งเป็นการจัดอันดับบุคคลที่ทรงอิทธิพลที่สุดในโลก ประจำปี 2019 จากนิตยสารไทม์ ​ และเป็นหนึ่งใน 25 นักแสดงที่ยิ่งใหญ่ที่สุดแห่งศตวรรษที่ 21 จากหนังสือพิมพ์เดอะนิวยอร์กไทมส์ ​
หลังจบการศึกษาปริญญาโทหลักสูตรศิลปกรรมศาสตรมหาบัณฑิต สาขาการแสดง จาก วิทยาลัยศิลปกรรมศาสตร์ทิช, มหาวิทยาลัยนิวยอร์ก อาลีเริ่มต้นอาชีพนักแสดงจากการรับบทเป็นนักแสดงตัวหลักจากละครชุด​ทางโทรทัศน์ของช่อง เอ็นบีซี​ เรื่อง Crossing Jordan (2001–2002) และได้ปรากฏตัว 1 ตอนในซีรีย์เรื่อง ซีเอสไอ: ไครม์ซีนอินเวสติเกชัน ฤดูกาลที่ 3​ จากนั้นเขาได้แสดงภาพยนตร์เป็นเรื่องแรกใน Making Revolution (2003)​ ซึ่งเป็นภาพยนตร์เล็กๆที่ไม่ประสบความสำเร็จและไม่ได้รับความสนใจมากนัก ก่อนจะกลับไปแสดงละครโทรทัศน์ทางช่อง เอบีซี​ ของ วอลต์ ดิสนีย์ เรื่อง Threat Matrix ​ (2003–2004) และเริ่มมีชื่อเสียงจากการรับบทเป็น ริชาร์ด ไทเลอร์ ในละครโทรทัศน์แนวไซไฟ​เรื่อง The 4400 (2004–2007)
เมื่อเริ่มมีชื่อเสียงจากละครโทรทัศน์ มาเฮอร์ชาลา อาลี ได้รับโอกาสในการแสดงภาพยนตร์อีกครั้งในบทบาทนักแสดงสมทบจากภาพยนตร์ที่กำกับการแสดงโดย เดวิด ฟินเชอร์ เรื่อง เบนจามิน บัตตัน อัศจรรย์ฅนโลกไม่เคยรู้ (2008), Crossing Over -​ สกัดแผนยื้อฉุดนรก (2009) , ภาพยนตร์แอ็คชันไซไฟที่ประสบความสำเร็จทางรายได้เรื่อง มหากาฬพรีเดเตอร์ ​(2010) ​และภาพยนตร์แนวอาชญากรรมเรื่อง ​The Place Beyond the Pines -​ พลิกชะตาท้าหัวใจระห่ำ (2012)​ ต่อมาเขาเริ่มมีชื่อเสียงจากบทบาทนักแสดงสมทบมากขึ้นจากการแสดงเป็นทนายความ​ในละครชุดแนวดรามาอิงการเมืองของ เน็ตฟลิกซ์ เรื่อง House of Cards -​ เกมอำนาจ​ (2013–2016), แสดงบท ซูเปอร์ฮีโร​ ใน ละครชุดในเน็ตฟลิกซ์ของมาร์เวล​ เรื่อง ลุค เคจ (2016) และแสดงในภาพยนตร์เรื่อง ​เกมล่าเกม ม็อคกิ้งเจย์​ ทั้ง 2 ภาค
อาลี มาประสบความสำเร็จในการเป็นนักแสดงจากบท ฮวน พ่อค้ายาเสพย์ติดในภาพยนตร์ชีวิตเรื่อง มูนไลท์ (2016) ที่ทำให้เขาได้รับ รางวัลออสการ์ สาขานักแสดงสมทบชายยอดเยี่ยม โดยเขาได้รับการบันทึกว่าเป็นนักแสดงมุสลิม​คนแรกที่ได้รับรางวัลออสการ์ ต่อมาเขามีผลงานในภาพยนตร์ชีวประวัติของนักคณิตศาสตร์​หญิงผิวสี​เรื่อง ​ทีมเงาอัจฉริยะ​ (2016), รับบทสมทบในภาพยนตร์ชีวประวัติ​ของ ร็อกแซนน์ ชานเต นักร้องฮิปฮอป​หญิงชื่อดังเรื่อง ​ร็อกแซนน์ ร็อกแซนน์ ทางเน็ตฟลิกซ์ (2017)​ และมา​ประสบความสำเร็จอย่างต่อเนื่องจากการรับบท ดอน เชอร์ลีย์ ในภาพยนตร์เรื่อง กรีนบุ๊ค (2018) ที่ทำให้เขาได้รับรางวัลใหญ่ทางการแสดงหลายรางวัลเช่น รางวัลลูกโลกทองคำ, รางวัลแบฟตา​ และได้รับ รางวัลออสการ์ สาขาสาขานักแสดงสมทบชายยอดเยี่ยม เป็นสมัยที่ 2 ของตัวเอง โดยเขาสร้างสถิติเป็นนักแสดงผิวสีคนแรกที่ได้รับรางวัลออสการ์ ในสาขาเดียวกันมากกว่า 1 ครั้ง เขากลับไปแสดงในละครชุดอีกครั้งในฤดูกาลที่ 3 ของซีรีส์ True Detective ที่ออกอากาศทางช่อง เอชบีโอ และมีผลงานในภาพยนตร์แอ็คชัน​ไซเบอร์พังค์​เรื่อง อลิตา แบทเทิล แองเจิ้ล​ (2019)​ ต่อมามีการเปิดเผยว่าเขาได้รับบทนักแสดงนำในภาพยนตร์ซูเปอร์ฮีโรของจักรวาลภาพยนตร์มาร์เวล​เป็นครั้งแรกใน เบลด ที่มีกำหนดฉายในปี 2023
นอกจากการเป็นนักแสดงแล้ว อาลี ยังมีผลงานเพลงแนวฮิปฮอป​ของตัวเองออกมา 2 อัลบั้ม เขาใช้ชื่อในการร้องเพลงว่า พรินซ์ อาลี​ และได้เป็นศิลปินรับเชิญในอัลบั้มของ ริซ อาห์เมด​ ในปี 2020 นอกจากนี้เขายังเคยทำหน้าที่เป็นนักพากย์​ โดยเขาเป็นผู้ให้เสียงตัวละคร แอรอน เดวิส/เดอะ พราวเลอร์ ในภาพยนตร์แอนิเมชัน​ เรื่อง ​สไปเดอร์-แมน ผงาดสู่จักรวาล-แมงมุม​​ (2018)
วัยเด็กและการศึกษา
มาเฮอร์ชาลา อาลี มีชื่อเดิมว่า มาเฮอร์ชาลาลหัชบัส กิลมอร์ เกิดวันที่ 16 กุมภาพันธ์ 1974 ที่เมืองโอ๊กแลนด์ รัฐแคลิฟอร์เนีย​ สหรัฐอเมริกา​ เขาเติบโตในครอบครัวคริสต์ศาสนิกชน​ โดยแม่ของเขาเป็นศาสนาจารย์​ในนิกายแบปทิสต์ และพ่อของเขาเป็นนักแสดงละครบรอดเวย์ ชื่อของเขาเป็นภาษาฮีบรู​ตั้งมาจากคำพยากรณ์เด็ก ​มาเฮอร์ชาลาลหัชบัส​​ ในหนังสืออิสยาห์​ บทที่ 8 หมวดผู้เผยพระวจนะใหญ่ คำภีร์ไบเบิล​ พันธสัญญาเดิม
เขาเข้ารับการศึกษาในระดับชั้นปริญญาตรีที่ วิทยาลัยเซนต์แมรีแห่งแคลิฟอร์เนีย ซึ่งเป็นสถาบันการศึกษาเอกชนของชาวคริสต์ จากการได้รับทุนการศึกษาสำหรับนักกีฬาบาสเกตบอล​ โดยเขาเป็นผู้เล่นของทีมบาสเกตบอลเซนต์แมรีและได้เข้าร่วมการแข่งขันในรายการของ เอ็นซีเอเอ​ โดยใช้ชื่อในการแข่งขันว่า เฮอร์ชาล กิลมอร์ เขาศึกษาที่วิทยาลัยแห่งนี้จนสำเร็จการศึกษาระดับปริญญาตรีทางด้านการสื่อสารมวลชน​ในปี 1996 หลังจบปริญญาตรีเขาไม่มีความสนใจในการเป็นนักบาสเกตบอลอาชีพเพราะเคยเห็นนักกีฬาที่ต้องเข้ารับการรักษาอาการบาดเจ็บและผลข้างเคียงที่เกิดกับสภาพร่างกายจากการเล่นกีฬาอาชีพ เขาเลือกที่จะหันไปเอาดีทางด้านการแสดงโดยเริ่มจากการแสดงละครเวที​ และไปหาประสบการณ์ในการทำงานจากโรงละครเชกสเปียร์ แคลิฟอร์เนีย ก่อนที่ต่อมาเขาจะได้เข้าทำงานประจำที่สถานีวิทยุ เกวิน รีพอร์ต ในซานฟรานซิสโก​ โดยเขาใช้เวลาว่างในวันหยุดไปเรียนต่อระดับปริญญาโท จนจบหลักสูตรศิลปกรรมศาสตรมหาบัณฑิต สาขาการแสดง จาก วิทยาลัยศิลปกรรมศาสตร์ทิช, มหาวิทยาลัยนิวยอร์ก​ ในปี 2000
ในปีดังกล่าว เขาได้เปลี่ยนไปนับถือศาสนาอิสลาม​ และเปลี่ยนนามสกุลของตัวเองจาก กิลมอร์ เป็น อาลี ซึ่งเขาเคยให้สัมภาษณ์ว่าหลังจากเกิดเหตุ วินาศกรรม 11 กันยายน ตัวเขาต้องประสบปัญหาที่คนในสังคมอเมริกันมีอาการกลัวอิสลาม​ ทำให้เขาที่เป็นชาวอเมริกันมุสลิม ได้รับผลกระทบทั้งการเดินทางไปยังสนามบิน, การทำธุรกรรมที่ธนาคาร และปัญหาต่างๆที่เกิดขึ้นในชีวิตประจำวัน
การเป็นนักแสดง
อาลี เริ่มเป็นที่รู้จักในวงการบันเทิงในชื่อเต็มว่า มาเฮอร์ชาลาลหัชบัส อาลี มาตั้งแต่ปี 2001 จนถึงปี 2010 ซึ่งช่วงเวลานั้น อาลี มีแนวความคิดว่าเขาควรจะย่อชื่อของตัวเองในการแสดงให้สั้นลงมาในระยะหนึ่งแล้ว โดยความคิดดังกล่าวไม่ได้มาจากผู้จัดการหรือตัวแทนของเขาหากแต่เพราะตัวเขาเองรู้สึกว่าชื่อเต็มของเขามีความยาวอย่างมากในการที่คนอื่นต้องเขียนหรืออ่าน จนกระทั่งเขาเห็นปัญหาในการจัดทำโปสเตอร์โปรโมตภาพยนตร์เรื่อง ​The Place Beyond the Pines -​ พลิกชะตาท้าหัวใจระห่ำ ที่เขาร่วมแสดงว่าชื่อเต็มของเขามีความยาวมากเกินกว่าจะพิมพ์บนโปสเตอร์ ประกอบกับเขาไม่ต้องการใช้ชื่อที่เขียนอย่างย่อว่า เอ็ม.อาลี เขาจึงได้ตัดสินใจย่อชื่อในการแสดงของตัวเองเป็น มาเฮอร์ชาลา อาลี
8 กรกฎาคม
วันที่ 8 กรกฎาคม เป็นวันที่ 189 ของปี (วันที่ 190 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 176 วันในปีนั้น
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดพังงา พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 2 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดพังงา
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอทับปุด อำเภอเมืองพังงา อำเภอเกาะยาว และอำเภอตะกั่วทุ่ง
เขต 2
เขตเลือกตั้งที่ 2 ประกอบด้วยอำเภอท้ายเหมือง อำเภอกะปง อำเภอตะกั่วป่า และอำเภอคุระบุรี
ยูฟ่าซูเปอร์คัพ 2021
ยูฟ่าซูเปอร์คัพ 2021 เป็นการแข่งขันฟุตบอลยูฟ่าซูเปอร์คัพ ครั้งที่ 46 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2020–21 เชลซี จากอังกฤษ พบกับทีมชนะเลิศ ยูฟ่ายูโรปาลีก ฤดูกาล 2020–21 บิยาร์เรอัล จากสเปน การแข่งขันจัดขึ้นในวันที่ 11 สิงหาคม ค.ศ. 2021 ณ วินด์เซอร์พาร์ก ในเมืองเบลฟัสต์ ประเทศไอร์แลนด์เหนือ
การคัดเลือกเจ้าภาพ
มีการเปิดให้เสนอชื่อเจ้าภาพในวันที่ 28 กันยายน พ.ศ. 2561 โดยยูฟ่าได้คัดเลือกสนามในนัดชิงชนะเลิศของยูฟ่าซูเปอร์คัพในปี พ.ศ. 2564 สมาคมต่าง ๆ มีเวลาแสดงความสนใจจนถึงวันที่ 26 ตุลาคม พ.ศ. 2561 และจะต้องยื่นเอกสารประมูลภายในวันที่ 15 กุมภาพันธ์ พ.ศ. 2562.
กระบี่ อีโต้ ฤทธิ์แค้นสะท้านภพ
กระบี่ อีโต้ ฤทธิ์แค้นสะท้านภพ (อังกฤษ: The Butcher, The Chef And The Swordsman) เป็นภาพยนตร์จีนกำลังภายใน ที่ออกฉายในปี ค.ศ. 2010 นำแสดงโดย มะซะโนะบุ อันโด และ จาง อู๋ฉี
ยูฟ่าซูเปอร์คัพ 2021
การคัดเลือกเจ้าภาพ
ยูฟ่าประกาศเมื่อวันที่ 1 พฤศจิกายน พ.ศ. 2561 ว่าสมาคมเก้าสมาคมแสดงความสนใจในการเป็นเจ้าภาพยูฟ่าซูเปอร์คัพ 2021 และวันที่ 22 กุมภาพันธ์ พ.ศ. 2562 นั้นทั้งสี่สมาคมได้ยื่นเอกสารภายในกำหนด
กระบี่ อีโต้ ฤทธิ์แค้นสะท้านภพ
เนื้อเรื่องย่อ
ภาพยนตร์เรื่องนี้กล่าวถึงเรื่องราวความแค้น ศักดิ์ศรี และความโลภของคนกลุ่มหนึ่งที่เข้ามาแก่งแย่งมีดทำครัวเล่มสำคัญซึ่งหลอมมาจากสุดยอดกระบี่ทั้ง 5 เล่ม แห่งยุทธภพ และชะตาของพวกเชาจะเป็นอย่างไร พวกเขาแย่งกระบี่สำเร็จหรือไม่ และจอมยุทธผู้เป็นเจ้าของมีดเล่มนี้จะจัดการกับหัวขโมยนี้อย่างไร
ยูฟ่าซูเปอร์คัพ 2021
การคัดเลือกเจ้าภาพ
วินด์เซอร์พาร์ก ได้รับเลือกโดยคณะกรรมการบริหารยูฟ่าระหว่างการประชุมใน ลูบลิยานา, ประเทศสโลวีเนียเมื่อวันที่ 24 กันยายน พ.ศ. 2562 (ค.ศ. 2019).
รายละเอียด
ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร
เซนซุคท์
เซนซุคท์ (Sehnsucht) เป็นคำนามภาษาเยอรมันที่แปลว่า "ความโหยหา" "ความปรารถนา" หรือ "ความกระหาย" นักจิตวิทยาบางคนใช้คำนี้แทนความคิดและความรู้สึกเกี่ยวกับแง่มุมทุกแง่ในชีวิตที่ยังไม่เสร็จสิ้นหรือไม่สมบูรณ์แบบ ผสมกับความโหยหาประสบการณ์ทางเลือกในอุดมคติ
ทางหลวงสหรัฐหมายเลข 42
ทางหลวงสหรัฐหมายเลข 42 (U.S. Route 42 หรือ US 42) เป็นทางหลวงสหรัฐแนวตะวันออก–ตะวันตก มีระยะทางจากตะวันตกเฉียงใต้ไปยังตะวันออกเฉียงเหนือ ระยะทาง 355 mi จากเมืองลุยส์วิลล์ รัฐเคนทักกี ถึงดาวน์ทาวน์เมืองคลีฟแลนด์ รัฐโอไฮโอ ทางหลวงเส้นนี้มีหลายชื่อ ประกอบด้วย ถนนเพิร์ล จากคลีฟแลนด์ ถึงมีไดนา ในภาคตะวันออกเฉียงเหนือของรัฐโอไฮโอ, ถนนรีดดิง ในซินซินแนติ, ซินซินแนติและเลบานอนไพก์ ในภาคตะวันตกเฉียงใต้ของรัฐโอไฮโอ และ ถนนบราวส์โบโร ในลุยส์วิลล์
อินเตอร์สเตต 71 ได้แทนที่ทางหลวงหมายเลข 42 ในช่วงต้นของยุค 1960 ทำให้ทางหลวงหมายเลข 42 ในปัจจุบันทำหน้าเป็นถนนที่เดินทางเมืองต่อเมือง โดยอินเตอร์สเตต 71 ได้ผ่านเมืองโคลัมบัส รัฐโอไฮโอ ในขณะที่ทางหลวงหมายเลข 42 ไม่ได้ผ่านเมืองโคลัมบัสเลย และทางหลวงเส้นนี้ไม่มีทางหลวงย่อยเหมือนกับทางหลวงสายอื่น
หมายเลขของทางหลวงนี้เป็นเลขคู่ แต่ป้ายกลับบอกเส้นทางเป็นแนวเหนือ-ใต้ ในรัฐโอไฮโอ
เซาดาดึ
เซาดาดึ (saudade) หรือ เซาดาเด (saudade) คือภาวะทางอารมณ์ที่ลึกซึ้งของความเศร้าโศกโหยหาอดีต สิ่งของที่ขาดหายไป หรือคนที่อยู่ห่างไกล โดยแฝงนัยว่าอาจไม่ได้พบเจอสิ่งของหรือคนที่โหยหานั้นอีกแล้ว เซาดาดึเป็นการระลึกถึงความรู้สึก ประสบการณ์ สถานที่ หรือเหตุการณ์ที่ครั้งหนึ่งเคยสร้างความตื่นเต้น ความพึงพอใจ และความผาสุกซึ่งตอนนี้กระตุ้นผัสสะต่าง ๆ และทำให้รู้สึกเจ็บปวดที่ต้องพลัดพรากจากความรู้สึกรื่นเริงเหล่านั้น อย่างไรก็ตาม ผู้มีภาวะเซาดาดึก็ยอมรับว่าการโหยหาอดีตจะลดทอนความตื่นเต้นหรือความสุขที่มีต่ออนาคต เซาดาดึหมายรวมถึงความสุขและความเศร้าในเวลาเดียวกัน บางครั้งจึงอาจบรรยายได้อย่างคร่าว ๆ ว่าเป็นความรู้สึก "หวานปนขม"
ตัวอย่างหนึ่งของความรุ่มรวยและความลึกซึ้งทางความหมายของเซาดาดึคือการเคลื่อนไหวทางสุนทรียศาสตร์และวรรณกรรมในโปรตุเกสช่วงต้นคริสต์ศตวรรษที่ 20 ซึ่งเรียกว่า เซาดูซิชมู (saudosismo) และได้รับการส่งเสริมจากนักเขียนต่าง ๆ โดยเฉพาะไตไชรา ดึ ปัชกูไวช์ (Teixeira de Pascoaes) นักเขียนที่เข้าร่วมการเคลื่อนไหวดังกล่าวในกาลิเซียได้แก่ บิเซนเต ริสโก (Vicente Risco), อันโตง บิลยาร์ โปนเต (Antón Villar Ponte) และมานูแวล อันตอนีโย (Manuel Antonio) เป็นต้น ผู้เข้าร่วมเซาดูซิชมูชาวโปรตุเกสและชาวกาลิเซียเคยพัฒนาความร่วมมืออย่างใกล้ชิดในวารสาร นอส (Nós) จากกาลิเซีย ส่วนในบราซิล วันที่ 30 มกราคมของทุกปีถือเป็นวันระลึกถึงเซาดาดึอย่างเป็นทางการ
เทศบาลตำบลตลาดแค
เทศบาลตำบลตลาดแค เป็นเทศบาลแห่งหนึ่งใน อำเภอโนนสูง จังหวัดนครราชสีมา
ที่ตั้งและอาณาเขต
เทศบาลตำบลตลาดแค ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 49.5 กิโลเมตร
ชุมชน
เทศบาลตำบลตลาดแค แบ่งเขตการปกครองออกเป็น 6 หมู่บ้าน 10 ชุมชน ดังนี้
ประชากร
จำนวนประชากร ณ 30 กันยายน พ.ศ. 2554 จำนวนทั้งสิ้น 3,608 คน แยกเป็นชาย 1,738 คน หญิง 1,870 คน
สงครามในดอนบัส
สงครามในดอนบัส (หรือเรียก สงครามในยูเครน หรือ สงครามในยูเครนตะวันออก) เป็นความขัดแย้งมีอาวุธในภูมิภาคดอนบัสของประเทศยูเครน เริ่มตั้งแต่เดือนมีนาคม 2557 เกิดการเดินขบวนโดยกลุ่มนิยมรัสเซียและต่อต้านรัฐบาลในแคว้นดอแนตสก์และลูฮันสก์ของยูเครน มักเรียกรวมกันว่า "ดอนบัส" หลังการปฏิวัติยูเครน พ.ศ. 2557 และขบวนการยูโรไมดาน การเดินขบวนเหล่านี้ซึ่งเป็นส่วนหนึ่งของกลุ่มการประท้วงนิยมรัสเซียที่เกิดคู่ขนานที่กว้างกว่าทั่วทางใต้และตะวันออกของยูเครน ตามด้วยการผนวกไครเมียโดยสหพันธรัฐรัสเซีย แล้วลุกลามเป็นความขัดแย้งมีอาวุธระหว่างกำลังนิยมการแยกตัวออกของสาธารณรัฐประชาชนดอแนตสก์และลูฮันสก์ (DPR และ LPR ตามลำดับ) ที่ประกาศเอง และรัฐบาลยูเครน ก่อนการเปลี่ยนแปลงผู้นำสูงสุดในเดือนสิงหาคม ผู้นิยมการแยกตัวออกมีพลเมืองรัสเซียนำเป็นส่วนใหญ่ มีรายงานว่า กำลังกึ่งทหารรัสเซียประกอบเป็นตั้งแต่ 15% ถึง 80% ของพลรบ